CELEX: 32020D1133
Language: lv
Date: 2020-07-30 00:00:00
Title: Padomes Lēmums (KĀDP) 2020/1133 (2020. gada 30. jūlijs), ar ko groza Lēmumu (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA)

31.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 247/22
               
            
         PADOMES LĒMUMS (KĀDP) 2020/1133
         (2020. gada 30. jūlijs),
         ar ko groza Lēmumu (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA)
         Eiropas Savienības Padome,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2016. gada 19. aprīlī Padome pieņēma Lēmumu (KĀDP) 2016/610 (1), ar ko izveidoja Eiropas Savienības KDAP militāru apmācības misiju Centrālāfrikas Republikā (EUTM RCA) ar pilnvarām līdz 24 mēnešiem pēc tam, kad misija sasniedz pilnīgas operatīvās spējas, proti, līdz 2018. gada 19. septembrim, un finanšu atsauces summu, kas nosedz minēto laikposmu.
                  
               
                     (2)
                  
                  
                     2018. gada 30. jūlijā Padome pieņēma Lēmumu (KĀDP) 2018/1082 (2)
                        , ar ko EUTM RCA pilnvaras pagarināja līdz 2020. gada 19. septembrim.
                  
               
                     (3)
                  
                  
                     Pamatojoties uz misijas stratēģisko pārskatīšanu, 2020. gada 28. maijā Politikas un drošības komiteja ieteica EUTM RCA pilnvaras pagarināt par vēl diviem gadiem.
                  
               
                     (4)
                  
                  
                     Tiklīdz ir uzsākta Eiropas Savienības KDAP padomdevēju misija Centrālāfrikas Republikā (EUAM RCA), EUTM RCA būtu jāveic koordinācija ar EUAM RCA un ar citiem starptautiskiem dalībniekiem, it īpaši Apvienoto Nāciju Organizācijas Daudzdimensionālo integrēto stabilizācijas misiju Centrālāfrikas Republikā (MINUSCA), nolūkā nodrošināt saskaņotu un integrētu atbalstu Centrālāfrikas Republikas valdībai un drošības spēkiem.
                  
               
                     (5)
                  
                  
                     Tādēļ Padomes Lēmums (KĀDP) 2016/610 būtu attiecīgi jāgroza.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās EUTM RCA finansēšanā,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2016/610 groza šādi:
            
                        1)
                     
                     
                        lēmuma 1. pantu groza šādi:
                        
                                    a)
                                 
                                 
                                    panta 2. punktu groza šādi:
                                    
                                                i)
                                             
                                             
                                                punkta a) apakšpunktu aizstāj ar šādu:
                                                
                                                            “a)
                                                         
                                                         
                                                            stratēģiskas konsultācijas Prezidenta kabinetam, Aizsardzības ministrijai, militārajam štābam un bruņotajiem spēkiem, tostarp attiecībā uz civilmilitāro sadarbību;”;
                                                         
                                                      
                                          
                                                ii)
                                             
                                             
                                                svītro punkta d) apakšpunktu;
                                             
                                          
                              
                                    b)
                                 
                                 
                                    panta 4. punktu aizstāj ar šādu:
                                    
                                       “4.   EUTM RCA veic koordināciju ar Eiropas Savienības padomdevēju misiju Centrālāfrikas Republikā (EUAM RCA) un citiem starptautiskiem dalībniekiem, it īpaši MINUSCA, nolūkā nodrošināt saskaņotu un integrētu atbalstu Centrālāfrikas Republikas valdībai un drošības spēkiem.”;
                                    
                                 
                              
                  
                        2)
                     
                     
                        lēmuma 7. panta 4. punktu aizstāj ar šādu:
                        
                           “4.   Kārtību koordinācijai starp ES misijas spēku komandieri, Savienības dalībniekiem, it īpaši EUAM RCA, un galvenajiem vietējiem stratēģiskajiem partneriem, kas saistīti ar operāciju, nosaka misijas plānā.”;
                        
                     
                  
                        3)
                     
                     
                        lēmuma 10. pantā pievieno šādu jaunu punktu:
                        
                           “4.   Finanšu atsauces summa EUTM RCA kopējo izmaksu segšanai laikposmā no 2020. gada 20. septembra līdz 2022. gada 19. septembrim ir 36 960 000 EUR. Lēmuma (KĀDP) 2015/528 25. panta 1. punktā minētā atsauces summas procentuālā daļa ir 0 %, un minētā lēmuma 34. panta 3. punktā minētā procentuālā daļa ir 10 % saistībām un 0 % maksājumiem.”;
                        
                     
                  
                        4)
                     
                     
                        lēmuma 13. panta 2. punktu aizstāj ar šādu:
                        
                           “2.   EUTM RCA darbība beidzas 2022. gada 19. septembrī.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 30. jūlijā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 104, 20.4.2016., 21. lpp.).
         
            (2)  Padomes Lēmums (KĀDP) 2018/1082 (2018. gada 30. jūlijs), ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā (OV L 194, 31.7.2018., 140. lpp.).